Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Sabiex tiġi indirizzata b'mod komprensiv il-problema li qed tikber tax-xogħol prekarju, il-Kummissjoni tista' tagħti definizzjoni ta' xogħol prekarju? Fl-20 ta' Settembru 2013, il-Kummissjoni adottat COM(2013)0659 sabiex tindirizza l-isfidi li qed iħabbtu wiċċhom magħhom il-foresti li jkopru 40 % mill-erja tal-art tal-UE. Fl-Ewropa, il-foresti jipprovdu 50 % tas-sorsi ta' enerġija rinnovabbli, u dan wassal għal żieda fil-kompetizzjoni għall-prodotti u s-servizzi għall-foresta. Għaldaqstant, il-politiki dwar il-foresti u l-iżvilupp ser ikollhom impatt fuq l-industrija lil hinn mill-fruntieri tal-foresti. Il-Kummissjoni kif qed tippjana li tiggarantixxi li l-ġestjoni tal-foresti tiġi ttrattata b'mod olistiku? Barra minn hekk, il-Kummissjoni kif ser tittratta l-konsegwenzi li l-konsum tal-foresti fi ħdan l-UE jkollu fuq il-foresti madwar id-dinja? Sabiex jiġu sorveljati dawn l-effetti, il-Kummissjoni għandha sistema li tista' tħaddem sabiex tiġbor l-informazzjoni? Waħda mill-prijoritajiet tal-Istrateġija hija d-dimensjoni globali, li għaliha jingħad li l-Kummissjoni u l-Istati Membri għandhom jivvalutaw l-impatt ambjentali tal-konsum tal-prodotti u l-materja prima fl-UE li x'aktarx jikkontribwixxu għad-deforestazzjoni u d-degradazzjoni tal-foresti barra l-UE u, jekk ikun xieraq, iqisu l-alternattivi tal-politika biex jillimitaw impatti ta' dak it-tip, fosthom l-iżvilupp ta' pjan ta' azzjoni tal-UE dwar id-deforestazzjoni u d-degradazzjoni tal-foresti skont is-seba' programm ta' azzjoni ambjentali tal-UE. Tista' l-Kummissjoni tindika l-politiki u l-inizjattivi preċedenti dwar il-promozzjoni tal-attività fiżika fl-Ewropa? Barra minn hekk, il-Kummissjoni kif ser tadatta din l-aktar inizjattiva riċenti għall-ambjent tas-saħħa uniku f'kull Stat Membru? Il-Grupp ta' Livell Għoli beda jiżviluppa wkoll Pjan ta' Azzjoni komuni għall-2014 sal-2020 li jiffoka fuq in-nutrizzjoni u l-attività fiżika sabiex tiġi indirizzata l-kwistjoni tal-obeżità fit-tfal. Barra minn hekk, il-linji gwida tal-UE tal-2008 għall-attività fiżika jipprovdu l-bażi għall-kooperazzjoni politika bejn l-Istati Membri u għal djalogu strutturat mal-organizzazzjonijiet sportivi. Ġew allokati fondi tal-UE għal għadd ta' proġetti li jindirizzaw ix-xejra dejjem tikber ta' piż żejjed u obeżità. Bħala eżempju ta' dan nistgħu nsemmu l-proġetti għall-promozzjoni tal-attività fiżika favur is-saħħa ffinanzjati fil-kuntest tal-azzjonijiet preparatorji fil-qasam tal-isport, il-proġetti ffinanzjati fil-kuntest tal-programm dwar is-saħħa u dak imsejjaħ "Żgħażagħ fl-Azzjoni", kif ukoll il-proġetti tar-riċerka kkofinanzjati mill-Programm Qafas għar-Riċerka. Il-Gżejjer Faeroe pprotestaw b'mod qalil kontra deċiżjoni tal-UE li tipprojbixxi l-esportazzjonijiet tal-ħut tagħhom lejn l-UE. Filwaqt li l-UE takkuża l-Gżejjer Faeroe b'sajd eċċessiv, l-arċipelago ċkejken, li għandu sovranità Daniża, qed jhedded li jipperikola n-negozjati multilaterali dwar l-allokazzjonijiet tal-kwoti tal-aringi. L-UE temmen li, fil-Grigal tal-Atlantiku, il-Gżejjer Faeroe attribwixxew lilhom infushom żieda ta' 229 % fil-kwota tagħhom tal-aringi, u b'hekk kisru ftehim dwar il-kwoti li ntlaħaq waqt forum tal-Istati Kostali tal-Grigal Atlantiku. Il-Kummissjoni kif qed tippjana li ssaħħaħ il-ftehim dwar il-kwoti mingħajr ma taqta' r-rabtiet multilaterali? Barra minn hekk, se jkun hemm lok għal negozjati dwar il-kwoti mal-Gżejjer Faeroe? Il-Kummissjoni tirrikonoxxi d-dritt tal-Gżejjer Faeroe li jaspiraw li jkollhom sehem akbar ta' aringi Atlantiċi-Skandinavi jekk ikun hemm raġunijiet oġġettivi li jsostnu din it-talba. F'dak ir-rigward, il-Kummissjoni ilha involuta f'taħditiet mal-Istati kostali kkonċernati bil-ħsieb li tiddiskuti l-argumenti għal sehem akbar mal-Gżejjer Faeroe. Il-Kummissjoni u Stati kostali oħra, ħlief il-Gżejjer Faeroe, huma tal-fehma li sakemm jingħalqu dawn id-diskussjonijiet, il-Gżejjer Faeroe m'għandhomx iżidu sehemhom unilateralment, iżda għandhom iżommu mal-allokazzjoni miftiehma fl-2009. Id-Deċiżjoni tal-Kunsill 2003/578/KE tindirizza l-politiki tal-impjieg tal-Istati Membri. Minkejja l-korp tal-liġi sinifikanti li hemm fis-seħħ sabiex titnaqqas id-differenza bejn il-pagi tal-irġiel u n-nisa hekk kif indirizzata f'din id-deċiżjoni u l-azzjonijiet meħuda u r-riżorsi li ntefqu, id-differenza bejn il-pagi tal-irġiel u n-nisa għadha problema, b'differenza attwali fil-pagi ta' 16.2 % madwar l-UE. Differenza simili ntweriet ukoll fil-livell tal-UE fis-snin ta' qabel: 17.7 % fl-2006, 17.6 % fl-2007, 17.4 % fl-2008, 16.9 % fl-2009, u 16.4 % fl-2010. Il-Kummissjoni tista' tindika kull leġiżlazzjoni u inizjattiva tal-UE li titratta b'mod dirett jew indirett id-differenza bejn il-pagi tal-irġiel u n-nisa? Twettqet xi tip ta' valutazzjoni dwar l-effettività ta' dawn l-inizjattivi? Il-fokus tal-Kummissjoni għas-snin li ġejjin se jkun li timmonitorja l-applikazzjoni korretta u l-infurzar tad-dispożizzjonijiet dwar paga ndaqs tad-Direttiva 2006/54/KE fil-livell nazzjonali u li tagħti appoġġ lill-Istati Membri u partijiet interessati oħra fl-infurzar u l-applikazzjoni xierqa tar-regoli attwali. Ir-Rapport dwar l-applikazzjoni tad-Direttiva 2006/54/KE, li jivvaluta l-implimentazzjoni tad-dispożizzjonijiet dwar paga ndaqs, huwa previst għall-adozzjoni iktar tard din is-sena. Ladarba l-proposta se tirċievi l-iffinanzjar jekk tiġi approvata, il-Kummissjoni se tiggarantixxi li kull Stat Membru jkollu l-istess opportunità ta' parteċipazzjoni? Kif se jiġi allokat l-iffinanzjar? Liema huma s-sistemi li qed jitħaddmu biex jiddeterminaw l-iffinanzjar? Kien hemm evalwazzjoni dwar l-effetti ta' IP/13/530 fit-tnaqqis tal-evażjoni fiskali fl-UE? Il-Kummissjoni, x'azzjonijiet ulterjuri tara neċessarji sabiex twaqqaf l-evażjoni u l-evitar illegali tat-taxxa min-naħa ta' dawn il-kumpaniji diġitali kbar? Il-Kummissjoni taħseb li ser ikun diffiċli li l-miżuri deċiżi jiġu implimentati b'mod uniformi fl-Istati Membri? IP/13/530 tirreferi għall-proposta tal-Kummissjoni tat-12 ta' Ġunju 2013 biex testendi skambju awtomatiku ta' informazzjoni bejn l-amministrazzjonijiet tat-taxxa tal-Istati Membri skont id-Direttiva tal-Kunsill 2011/16/UE. Skont il-proposta, dividendi, qligħ kapitali, il-forom l-oħra kollha ta' dħul finanzjarju u bilanċi tal-kontijiet, jiżdiedu mal-lista ta' kategoriji li huma soġġetti għal skambju awtomatiku ta' informazzjoni fi ħdan l-UE. Il-proposta twieġeb għas-sejħa mill-Kunsill Ewropew ta' Mejju biex jiġi estiż l-iskambju awtomatiku ta' informazzjoni fuq livelli globali u tal-UE bil-għan li jiġu miġġielda l-frodi u l-evażjoni tat-taxxa u l-ippjanar aggressiv tat-taxxa. Minħabba l-urġenza, il-proposta ma kinitx akkumpanjata minn valutazzjoni tal-impatt. Il-problemi prinċipali relatati mat-tassazzjoni tal-ekonomija diġitali ġeneralment mhumiex direttament relatati mal-evażjoni tat-taxxa jew il-frodi fiskali. L-isfidi fiskali ewlenin jikkonċernaw il-problema speċifika tal-industrija li r-regoli tat-taxxa internazzjonali ma' żammewx mal-pass tal-mudelli kummerċjali fl-industrija diġitali. Fit-22 ta' Ottubru 2013, il-Kummissjoni stabbilixxiet Grupp ta' Esperti ta' Livell Għoli dwar it-Tassazzjoni tal-Ekonomija Diġitali. Il-Grupp se jidentifika l-problemi ewlenin tat-tassazzjoni diġitali minn perspettiva tal-UE u jippreżenta firxa ta' soluzzjonijiet possibbli. Fit-22 ta' Mejju 2013 il-Kunsill Ewropew enfasizza biċ-ċar l-importanza ta' miżuri kontra l-frodi u l-evażjoni tat-taxxa fil-livell nazzjonali, kif ukoll Ewropew u globali, inkluż l-erożjoni tal-bażi u kwistjonijiet ta' trasferiment tal-profitt. L-iżvilupp ta' standards ġodda u l-implimentazzjoni tagħhom b'mod uniformi madwar l-UE mhuwiex kompitu faċli, madankollu l-Istati Membri kollha jidhru li huma impenjati biċ-ċar li jieħdu l-passi meħtieġa biex jiġi protett id-dħul u tiġi żgurata l-fiduċja tal-pubbliku fil-ġustizzja u l-effikaċja tas-sistemi fiskali tagħna. Ir-regolamenti (KE) Nri 261/2004 u 2027/2004 jagħtu drittijiet b'saħħithom lill-passiġieri bl-ajru tal-UE rigward il-kumpens għal titjiriet mdewma u ħsara jew telf ta' bagalji; madankollu, ħafna jsibu diffikultà jitolbu dawn id-drittijiet minħabba biża ta' spejjeż legali għoljin. Il-Kummissjoni qed tipproponi MEMO/13/203 sabiex tipprovdi l-passiġieri b'aktar drittijiet u tikkjarifika l-kwistjonijiet mhux ċari minn regolamenti preċedenti. Il-Kummisjoni kif beħsieba tissorvelja u tinforza l-kumpens tal-passiġieri fi ħdan l-industrija tat-trasport? Il-Kummissjoni liema taħseb li ser ikunu l-aktar aspetti diffiċli li timplimenta? Fuq talba tal-Kummissjoni, l-ONI jistgħu jinvestigaw prassi speċifiċi minn wieħed jew għadd ta' trasportaturi tal-ajru u jirrappurtaw is-sejbiet tagħhom lill-Kummissjoni. Dan huwa partikolarment utli f'każ ta' ksur f'aktar minn Stat Membru wieħed. Il-Kummissjoni hija kunfidenti li l-ġabra proposta ta' koordinazzjoni msaħħa tal-ONI u d-drittijiet tal-passiġġieri ċċarati (eż. id-definizzjoni ta' ċirkustanzi straordinarji) se jindirizzaw effettivament id-diffikultajiet ta' implimentazzjoni li qed jiġu esperjenzati bħalissa. Studju riċenti ppublikat f'Malta wera li t-tfal Maltin huma fost l-aktar tfal obeżi fid-dinja. Fid-dawl tal-fatt li l-Organizzazzjoni Dinjija tas-Saħħa ddeskriviet l-obeżità bħala marda li kważi laħqet status pandemiku: Il-Kummissjoni temmen li l-Istati Membri għandhom jingħataw miri sabiex inaqqsu l-obeżità fost it-tfal fuq perjodu ta' żmien speċifiku? Il-Kummissjoni tkun lesta li tappoġġja sforzi bħal dawn fl-Istati Membri? Il-Kummissjoni taf bir-rata ta' obeżità fit-tfal f'Malta. L-edukazzjoni fiżika hi parti integrali mill-iżvilupp tat-tfal. Skont studju ppublikat mill-Kummissjoni f'Marzu tal-2013, in-numru minimu ta' sigħat allokat għall-edukazzjoni fiżika fl-Istati Membri jvarja bejn 31 siegħa fis-sena f'Malta u 108 siegħa fis-sena fi Franza. Fid-dawl ta' dan, u fiż-żieda inkwetanti fir-rati ta' obeżità fit-tfal fl-Ewropa: Il-Kummissjoni taħseb li n-numru minimu ta' sigħat ta' edukazzjoni fiżika fl-Ewropa għandu jiżdied? Tikkunsidra li tintroduċi numru komuni ta' sigħat ta' edukazzjoni fiżika fl-Istati Membri? Jekk iva, x'inhu l-aħjar numru ta' sigħat li tirrakomanda? Madankollu, skont l-Artikolu 165 tat-Trattat dwar il-Funzjonament tal-Unjoni Ewropea, ir-responsabbiltà għall-kontenut tat-tagħlim u l-organizzazzjoni tas-sistemi edukattivi, inkluż l-għadd ta' sigħat dedikati għal suġġett speċifiku bħall-edukazzjoni fiżika, hija kompletament tal-Istati Membri. Għalhekk, huwa f'idejn kull Stat Membru biex jiddetermina kif jista' jinkoraġġixxi l-attivitajiet tal-edukazzjoni fiżika fl-iskejjel. Il-Bank Ewropew għall-Investiment (BEI) iddeċieda li jżid l-appoġġ tiegħu għall-SMEs industrijali u agrikoli fil-Bulgarija (BEI/13/149). Il-BEI ser jipprova jappoġġa l-impjieg billi jsellef EUR 50 miljun lill-bank Bulgaru CIBANK biex jiffinanzja l-proġetti "mħeġġa minn intrapriżi żgħar u medji u kumpaniji b'kapitalizzazzjoni medja fil-Bulgarija". Ladarba din il-linja ta' kreditu hija tkomplija taż-żewġ selfiet intermedjati l-oħra maħsuba għall-SMEs Bulgari, x'inhi l-evalwazzjoni tal-Kummissjoni dwar l-impatt tas-self tal-BEI fuq l-SMEs Bulgari? Instabet xi rabta bejn is-self u l-effetti fuq l-impjieg? Il-Kummissjoni ma tevalwax l-impatti preċiżi ta' proġetti individwali tal-BEI. Iżda b'mod aktar ġenerali nemmnu li l-proġetti li jkollhom l-għan li jtaffu l-kundizzjonijiet biex l-SMEs jiksbu l-finanzjament fil-fatt huma ta' kontribut għat-tkabbir ekonomiku u għall-impjiegi. Għal dwan l-aħħar 25 sena, il-Kummissjoni organizzat b'suċċess il-Kompetizzjoni tal-Unjoni Ewropea għal Xjenzati Żġħażagħ (EUCYS) (MEMO/13/812). Kompetizzjonijiet bħal dawn qegħdin kull ma jmur isiru dejjem iktar pjattaforma għal żgħażagħ ta' talent sabiex juru l-kapaċitajiet tagħhom, u hekk ikunu preparati għal opportunitajiet akbar. Il-Kummissjoni tista' tindika kompetizzjonijiet simili li kellhom l-istess suċċess li kellha l-EUCYS, jew saħansitra aktar minnha? Il-Kummissjoni qiegħda tippjana li tespandi kompetizzjonijiet bħal dawn għal numru ikbar ta' oqsma, u jekk iva, x'inhuma wħud minn dawn l-oqsma? Il-biċċa l-kbira tal-Istati Membri tal-UE jospitaw kompetizzjonijiet nazzjonali annwali tax-xjenza għal tfal ta' età ta' bejn l-14 u l-20 sena. Ir-rebbieħa ta' dawn il-kompetizzjonijiet nazzjonali tax-xjenza jikkompetu fl-EUCYS, il-Konkors tal-Unjoni Ewropea għal Xjenzjati Żgħażagħ. Fost il-kompetizzjonijiet nazzjonali tax-xjenza tal-UE l-aktar magħrufa u stabbiliti hemm: Il-Polonja: Krajowy Fundusz na Rzecz Dzieci — Il-Fond Pollakk għat-Tfal L-ikbar fiera tax-xjenza fid-dinja hija l-Intel International Science and Engineering Fair (Intel ISEF), li ssir kull sena l-Istati Uniti. L-EUCYS ġie mistieden jibgħat sa disa' studenti biex jieħdu sehem f'din il-fiera. Il-EUCYS jaċċetta proġetti fid-dixxiplini kollha tax-xjenza u tal-inġinerija; ma hemm ebda pjanijiet biex l-għadd ta' dixxiplini jiżdied aktar. Il-Kummissjoni qed tippjana li tintroduċi premjijiet ġodda bħala parti mill-EUCYS mill-2014, fl-ambitu tal-aġendi ta'"Riċerka u Innovazzjoni Responsabbli" sabiex l-istudenti jitħeġġu jitgħallmu kif tista' titnaqqas id-differenza bejn il-komunità xjentifika u s-soċjetà inġenerali. Proġetti interdixxiplinari u transdixxiplinari se jiġu ppremjati għall-interazzjoni tagħhom mas-soċjetà, għall-qsim b'mod liberu tar-riżultati tagħhom u talli juru li kwistjonijiet etiċi u kwistjonijiet relatati mal-ugwaljanza tas-sessi jkunu ġew indirizzati b'mod xieraq. Il-Kummissjoni rrikonoxxiet l-importanza ta' ftehimiet kummerċjali bilaterali (MEMO/13/734) biex jinħolqu impjiegi ġodda għall-forza tax-xogħol u biex jiżdied il-PDG totali. Per eżempju, in-negozjati għal Ftehim ta' Kummerċ Ħieles (FTA) bejn l-UE u l-Korea t'Isfel bdew fl-2007, bl-FTA li ġie ffirmat fl-2009 u l-applikazzjoni proviżorja tiegħu li daħlet fis-seħħ f'Lulju tal-2011. Fl-2007 ukoll, l-UE bdiet negozjati għal FTA mal-Indja, wara li ġiet identifikata bħala "sieħba strateġika". Madankollu, wara sitt snin ta' negozjati, l-FTA bejn l-UE u l-Indja għadu ma jeżistix. Il-Kummissjoni tista' tindika id-disputi ewlenin kollha li hemm fis-seħħ, u l-istatus attwali għal kull disputa? Il-Kummissjoni tista' tindika wkoll fejn kienet ta' suċċess fl-indirizzar ta' xi wħud minn dawk id-disputi? Sar progress sostanzjali mill-bidu tan-negozjati bejn l-UE u l-Indja għal Ftehim ta' Kummerċ Ħieles. L-oqsma relatati mal-kummerċ tal-oġġetti, il-miżuri sanitarji u fitosanitarji, l-ostakli tekniċi għall-kummerċ, il-konkorrenza u r-regoli tal-oriġini huma lesti jew kważi lesti.. Madankollu għad hemm lakuni f'uħud mill-interessi ċentrali tal-UE fl-aċċess għas-suq u mingħajr soluzzjoni għal dawn in-nuqqasijiet, il-Kummissjoni mhix ser tkun tista' tikkonkludi n-negozjati ta' dan il-Ftehim ta' Kummerċ Ħieles. Xi wħud minn dawn il-lakuni huma fis-settur tas-servizzi, b'mod partikolari fis-servizzi bankarji u tal-assigurazzjoni, u fl-akkwist pubbliku, marbuta ma' dewmien fl-adozzjoni tal-liġijiet meħtieġa fl-Indja. Il-Kummissjoni Ewropea tistenna wkoll li l-Indja toffri ftuħ tas-suq aħjar għal prodotti ta' interess għall-esportazzjoni lejn l-UE bħal karozzi, partijiet tal-karozzi u x-xorb alkoħoliku. Wara ħafna reżistenza inizjali mill-Indja, in-negozjati dwar il-kapitolu fuq l-Iżvilupp Sostenibbli tal-Ftehim ta' Kummerċ Ħieles li se jsir fil-ġejjieni għamlu progress tajjeb iżda hemm bżonn ta' aktar diskussjonijiet sabiex elementi importanti bħar-referenzi għal Konvenzjonijiet tal-Organizzazzjoni Internazzjonali tax-Xogħol rilevanti u l-Ftehimiet Ambjentali Multilaterali u l-Konsultazzjonijiet tal-Partijiet Interessati jiġu nklużi b'mod aċċettabbli għaż-żewġ naħat. Il-Kummissjoni tibqa' lesta li tipparteċipa sabiex issib soluzzjonijiet għall-kwistjonijiet pendenti kollha iżda minħabba l-elezzjonijiet Parlamentari li ġejjin fl-Indja hemm livell għoli ta' inċertezza dwar jekk il-leġiżlazzjoni neċessarja ser tiġi adottata mill-Indja f'din il-leġiżlatura u jekk l-Indja se tkunx f'pożizzjoni fix-xhur li ġejjin biex turi l-flessibilità neċessarja biex jittejjeb l-aċċess għas-suq f'ċerti setturi sensittivi ta' interess għall-esportaturi tal-UE. F'dak li għandu x'jaqsam mal-multilingwiżmu fl-Ewropa għad hemm ħafna kwistjonijiet mhux ċari. Wieħed mill-għanijiet tal-Unjoni Ewropea huwa li jkollna Ewropa fejn kull ċittadin jitgħallem minn tal-inqas żewġ lingwi oħra barra lsien art twelidu, u dan minn età żgħira (MEMO/13/825). Għal dan il-għan, programmi bħalma huwa "l-ilsien omm +2" ġew stabbiliti waqt is-Summit ta' Barċellona f'Marzu 2002. Il-Kummissjoni tista' tagħmel lista tal-inizjattivi tal-multilingwiżmu li ġew implimentati b'suċċess mill-2002 'l hawn? Ladarba l-multilingwiżmu għadu meqjus bħala prijorità, il-Kummissjoni qed tippjana li tadotta approċċ aktar b'saħħtu sabiex tħeġġeġ il-multilingwiżmu fl-Ewropa? Il-Kummissjoni se tkompli tappoġġja bil-qawwa l-multilingwiżmu u t-tagħlim tal-lingwi barranin fil-ġejjieni. It-tagħlim tal-lingwi u d-diversità lingwistika huma fost il-prijoritajiet ġenerali tal-programm Erasmus+, il-programm ġdid tal-UE għall-edukazzjoni, it-taħriġ, iż-żgħażagħ u l-isport. Se jkun hemm kofinanzjament għal proġetti kreattivi għat-tagħlim tal-lingwi u appoġġ lingwistiku għall-mobilità tal-istudenti. Skont il-MEMO/13/756, l-Ewropa qed taqa' lura fit-tellieqa gobali biex tibni konnessjonijiet fissi tal-broadband b'veloċità għolja. Il-korporazzjonijiet tat-telekomunikazzjoni mhux qegħdin jagħtu l-prestazzjoni mistennija minħabba s-sistema regolatorja ineffiċjenti li qed tintuża bħalissa. Hu rikonoxxut li hemm bżonn iktar inċentivi sabiex l-UE tilħaq il-mira tagħha li tipprovdi broadband b'veloċità għolja liċ-ċittadini kollha tagħha sal-2020. Il-Kummissjoni tista' tindika l-ostakli ewlenin li qed iżommuha milli tilħaq din il-mira? Tista' wkoll tindika kemm huma kbar id-differenzi fil-prestazzjonijiet bejn l-Istati Membri? Liema huma l-Istati Membri bl-agħar prestazzjoni? Liema swieq tal-UE huma attwalment fil-mira ta' produtturi tal-inbid mill-Moldova? Liema kwantità tal-inbid prodott fil-Moldova qed jiġi attwalment importat lejn l-UE? Kif mistennija tiżdied? Fl-2012, ir-Repubblika tal-Moldova esportat 156 741 ettolitru (hl) lejn l-UE, jiġifieri 8% aktar mis-snin ta' qabel. L-inbejjed bl-ingrossa laħqu s-60 339 ettolitru (39% tal-inbejjed importati mill-Moldova). Fl-UE, id-destinazzjonijiet ewlenin tal-esportazzjoni huma r-Rumanija, il-Polonja u r-Repubblika Ċeka. Għall-UE dawn l-importazzjonijiet jgħaqqdu 1.1% biss tal-importazzjonijiet tal-inbid kollha minn pajjiżi terzi u 0.1% biss tal-konsum tal-inbid kollu fl-UE. Fl-2012, il-Moldova produċiet b'kollox 1.6 miljun ettolitru u 300 000 minnhom ġew esportati lejn ir-Russja, is-suq ewlieni tal-Moldova. Barra minn hekk, il-Moldova ma mlietx il-Kwota tar-Rata Tariffarja (TRQ) Nru 09-0514 ta' 180 000 ettolitru fl-2012. Għalkemm għal dik is-sena t-TRQ ġiet stabbilita għal 240 000 ettolitru, l-esportazzjonijiet skont din it-TRQ laħqu biss il-160 529 ettolitru sat-13 ta' Novembru 2013. Il-Kummissjoni ma tistax tbassar kif se jevolvu l-importazzjonijiet futuri mill-Moldova. Il-Kummissjoni, fi stqarrija għall-istampa (IP/13/887), irrapurtat li l-UE u l-Indoneżja ffirmaw ftehim storiku sabiex irażżnu attivitajiet illegali ta' qtugħ ta' siġar fl-Indoneżja, b'konformità ma' ftehimiet eżistenti bejn l-UE u pajjiżi oħra. Minħabba li l-UE hi l-akbar suq tal-esportazzjoni għal prodotti tal-injam Indoneżjani, dan il-ftehim jikkontribwixxi għall-indirizzar tat-theddida li l-qtugħ illegali ta' siġar jirrappreżenta għall-foresti. Kemm ġie ttrasportat injam illegali mill-Indoneżja lejn l-UE kull sena? Din iċ-ċifra kemm mistennija tonqos bis-saħħa ta' dan il-ftehim? L-impatt ewlieni tal-Ftehim ta' Sħubija Volontarju dwar l-Infurzar tal-Liġi tal-Foresta, il-Governanza u l-Kummerċ (FLEGT) mal-Indonezja għandu jkun li jagħti iktar ċertezza lill operaturi tal-UE li jimpurtaw l-injam mill-Indoneżja, minħabba li l-liċenzja tal-FLEGT maħruġa skont il-Ftehim hija rrikonoxxuta, fil-kuntest tar-Regolament imsemmi hawn fuq, bħala liċenzja li turi l-konformità mad-dispożizzjonijiet tiegħu. Il-Parlament Ewropew bħalissa qed iqis il-Ftehim ta' Sħubija Volontarju fil-kuntest tal-proċedura ta' approvazzjoni.
Extracted from C_208_2014.html